Amǒs tē, bâyi yia é dzīá dzī á ńnam Yúda nâ: "Bǐ bə̄lə́ éwōlō dzāl. A ngátə́le ású ékaman dzíé m̀fim ai mǎn ḿfim. 2Yáígán mim̀bɛ́: á nyíígí, sósōó ayɔŋ yǎ ā kála ǹyə́bə́. 3Ai fím ésə, wayə́m mvɔ̄í məkǒl á sí, amú ā fidi wa. 4Fidígan Ǹtondôbə təge ai súg, Ǹtondôbə ǹkóm kōlé. 5Amú a vid bɔ́ mīńló á sí, ébá yā ózɔ̄ndɔ́m, a sili dzǎl míńkúd á sí, a sili dɔ́ a kələ kwí á tsa, a bɔ dɔ́ ḿbūlúg tsa. 6Bâyi dɔ́ kɔgɔdɔ ai məkǒl, məkǒl mim̀búbúá mí bod, məkǒl miǹtəgán mí bod.